Hajlamosak vagyunk a gerincünket terhelő pózban ülni akár egész nap, mert ezt érezzük kényelmesebbnek. Ilyenkor a nyak előre nyúlik, a vállak előre esnek, a háti szakasz görbül. Idővel az izmok ehhez a testhelyzethez alkalmazkodnak: a nyaki szakaszon megfeszülnek, a mellizmok megrövidülnek, a hát izmai pedig kinyúlnak. Ez okozza az ülő életmóddal tipikusan együtt járó nyaki- és hátfájdalmakat. Emellett a görnyedt testtartás miatt a belső szervek nem jutnak elegendő helyhez, így összenyomódnak, ami szintén egészségügyi problémákhoz vezethet.